জনতা দল (ধর্মনিরপেক্ষ)
জনতা দল (ধর্মনিরপেক্ষ) (অনু. পিপলস পার্টি (সেক্যুলার); সংক্ষেপে. জেডি(এস) হল একটি ভারতীয় আঞ্চলিক রাজনৈতিক দল যা কর্ণাটক, কেরল এবং অরুণাচল প্রদেশের একটি রাজ্যস্তরের দল হিসেবে স্বীকৃত। এটি জনতা দল থেকে বিচ্ছিন্ন দল হিসাবে ১৯৯৯ সালের জুলাইয়ে ভারতের প্রাক্তন প্রধানমন্ত্রী এইচডি দেবগৌড়া দ্বারা প্রতিষ্ঠিত হয়েছিল। প্রধানত কর্ণাটকে এর রাজনৈতিক উপস্থিতি রয়েছে। কেরলে দলটি বাম গণতান্ত্রিক ফ্রন্টের একটি অংশ।